อัลฟาและโอเมกา

อัลฟา (alpha; Α หรือ α) และ โอเมกา (omega; Ω หรือ ω) เป็นตัวอักษรตัวแรกและตัวสุดท้ายของชุดตัวอักษรกรีก และเป็นพระสมญานามของของพระคริสต์และพระเจ้าในหนังสือวิวรณ์ ตัวอักษรคู่นี้ใช้เป็นสัญลักษณ์ของศาสนาคริสต์ และมักใช้ร่วมกับไม้กางเขน, Chi Rho หรือสัญลักษณ์ในศาสนาคริสต์อื่น ๆ  อักษร A (a) และ Z (z) มีความคล้ายคลึงกับอัลฟาและโอเมกา

 จุดกำเนิด 
บันทึกแรกที่เขียนถึงวลี "อัลฟาและโอเมกา" มาจากสำเนาต้นฉบับเก่าบางฉบับของพันธสัญญาใหม่ของศาสนาคริสต์

วลี "เราเป็นอัลฟาและโอเมกา" (ภาษากรีกคอยนี: ) เป็นพระสมญานามของพระเยซูและพระบิดาในหนังสือวิวรณ์ (วรรค 1:8, 21:6 และ 22:13) ส่วนแรกของวลีนี้ ("เราเป็นอัลฟาและโอเมกา") พบในบทที่ 1 วรรค 8 และพบในทุกสำเนาต้นฉบับของหนังสือวิวรณ์ที่มีวรรค 1:8  หลายสำเนาต้นฉบับในยุคหลังซ้ำวลี "เราเป็นอัลฟาและโอเมกา" ในวรรค 1:11 ด้วย แต่ไม่ได้รับการสนับสนุนจากสำเนาต้นฉบับที่เก่าแก่ที่สุดส่วนใหญ่ อันได้แก่ Alexandrine, Sinaitic และ Codex Ephraemi Rescriptus ดังนั้นฉบับแปลสมัยใหม่บางฉบับจึงตัดออกไป นักวิชาการโรเบิร์ต ยัง (Robert Young) กล่าวถึง "เราเป็นอัลฟาและโอเมกา" ใน 1:11 ว่า "[สำเนาต้นฉบับ]เก่าที่สุดตัดออก"

การอ้างอิงที่คล้ายกันพบในอิสยาห์ 44 เมื่อพระเจ้าทรงตรัสว่าพระองค์เป็นเบื้องต้นและเบื้องปลาย ในที่อื่นในพันธสัญญาใหม่  พระเยซูทรงใช้วลี "เราเป็น" หลายครั้ง โดยเฉพาะในพระวรสารนักบุญยอห์น

 ดูเพิ่ม 
 เราเป็นผู้ซึ่งเราเป็น

 อ่านเพิ่มเติม 
 The "I am" of the fourth Gospel by Philip B. Harner , 1970

 หมายเหตุ 

 อ้างอิง 

หมวดหมู่:คำและวลีในพันธสัญญาใหม่
หมวดหมู่:คำศัพท์ศาสนาคริสต์
หมวดหมู่:พระนามของพระเป็นเจ้าในศาสนาคริสต์
หมวดหมู่:พระวรสารนักบุญยอห์น
หมวดหมู่:วลีในคัมภีร์ไบเบิล
หมวดหมู่:หนังสือวิวรณ์
หมวดหมู่:สัญลักษณ์ศาสนาคริสต์